સિંગતેલનાં એક વેપારીએ જણાવ્યું હતું કે સરકારે પાસે કુલ ૯થી ૧૦ લાખ ટન મગફળી પડી છે, જેનું વેચાણ બીજી એપ્રિલથી નાફેડ ઓક્શન મારફતે શરૂ કરી રહી છે. પરિણામે મગફળીનો પુરવઠો વધશે, જેને પગલે મગફળી અને સિંગતેલ બંન્નેનાં ભાવ ઘટે તેવી સંભાવનાં છે. બીજી તરફ એચપીએસ સિંગદાણાનાં નિકાસ વેપારો હાલ સાવ ઠપ્પ થઈ ગયાં છે, જેને પગલે પણ બજારમાં નરમાઈનો માહોલ જાવા મળી રહ્યો છે. સિંગતેલનાં ભાવમાં ડબ્બે સરેરાશ ૨૫થી ૫૦નો ઘટાડો થાય તેવી ધારણાં બાંધવામાં આવી રહી છે.